<http://schema.org/articleBody>
"Fa uns dies mirava Les aventures de Tom i Jerry , per all\u00F2 que s&amp;#039;ha de retornar als cl\u00E0ssics, quan vaig advertir que a l&amp;#039;extrem dret i superior de la pantalla hi havia una mena de dibuix d&amp;#039;un cor, amb unes art\u00E8ries grogues, vermelles i blaves que bategaven i s&amp;#039;entortolligaven i, amb el cor, desapareixien i reapareixien. El dibuixet no era alta cosa que el logotip del canal Super3, sobreposat als dibuixos de William Hanna i Joseph Barbera -d&amp;#039;origen sicili\u00E0, no ens fem il\u00B7lusions-, els creadors de Tom i Jerry i tamb\u00E9 dels Picapedra, l&amp;#039;\u00F3s Yogi, Scooby-Doo i la Formiga At\u00F2mica. Molts pocs autors es poden enorgullir d&amp;#039;una aportaci\u00F3 tan impressionant a la hist\u00F2ria de la humanitat. Aix\u00ED d&amp;#039;entrada nom\u00E9s se m&amp;#039;acut Thomas Mann.No considero aplaudible encastar un dibuix animat -el logotip animat del canal- damunt un altre dibuix animat, que \u00E9s el que mirem. En argot professional, el logotip de la cadena que s&amp;#039;encasta en un angle es coneix amb el nom de mosca (\u00E9s com un insecte posat sobre l&amp;#039;objectiu de la c\u00E0mera). En el pret\u00E8rit i tendre m\u00F3n anal\u00F2gic -se&amp;#039;n recorden, d&amp;#039;aquells estius anal\u00F2gics a Palautordera?-, la mosca tenia un sentit clar: informar-te de quina cadena havies sintonitzat.Per\u00F2 ara, en aquest parad\u00EDs digital terrestre que fru\u00EFm, cada vegada que canviem de canal apareix un requadre blau amb el nom de la cadena (a m\u00E9s de l&amp;#039;hora i la programaci\u00F3). Ja sabem quina cadena hem sintonitzat, no cal que mantinguin un logotip impert\u00E8rrit -o m\u00F2bil, en el pitjor dels escenaris, com diuen els cursis-. Per qu\u00E8 hem de veure  La paraula,  de Dreyer, amb un dos o un trenta-tres encastat en un angle perp\u00E8tuament?Per a mi, tant hi fa Dreyer com Li deien Trinidad , sempre \u00E9s l&amp;#039;obra d&amp;#039;alg\u00FA que cal veure tal com va ser concebuda (tamb\u00E9 els subt\u00EDtols inserits en la imatge s\u00F3n una altra empastifada). Algun dia estaria b\u00E9 que les cadenes traguessin el flit i el matamosques."^^<http://www.w3.org/2001/XMLSchema#string>
<http://www.ara.cat/media/Tom-Jerry-mosca-vironera_0_469153142.html>